Loomade homoseksuaalne käitumine

Loomade homoseksuaalsuseks nimetatakse paljude loomade seksuaalse käitumise vormi, mille hulka loetakse kurameerimist samasooliste liigikaaslastega (ingl courtship), kiindumust väljendavat käitumist, paaride moodustamist, kopulatsiooni ja vanemlikku hoolitsemist.

Dokumenteeritud tõendite alusel esineb loomadel homo-, bi- ja transseksuaalset käitumist (sh kopulatsiooni) teiste loomadega. Selline käitumine sisaldab näiteks seksuaalset aktiivsust, pulmamängu, hellitusi, paarisuhet ja vanemaks olemist. Kanada bioloogi Bruce Bagemihli 1999. aastal koostatud teaduslik aruanne näitab, et homoseksuaalset käitumist on täheldatud ligi 1500 loomaliigil, alates ahvidest ja lõpetades alamate gruppidega.

2009. aastal tehtud uurimus näitas, et samasooliste kopulatsioon on loomariigis peaaegu universaalne nähtus ja seda esineb paljudel liikidel.

Putukad
Uuringute põhjal harrastavad näiteks emased sidrunikärsakad lesbisuhteid, et end isastele nähtavamaks teha.

Imetajad

Laborihiired
Laborikatsetel on teadlastel üheainsa geeni kustutamisega õnnestunud emashiired lesbiliseks muuta. Geenmuundatud hiired soovivad paarituda samast soost laborihiirtega. Teadlased on pikka aega otsinud homoseksuaalsuse ja geneetika vahelist seost, ent viimase uuringul osalenud akadeemikute sõnul pole praegu võimalik öelda, kas nende avastus on kuidagi oluline ka inimese seksuaalsuse seisukohalt.

Linnud

Iibised
Keskkonnas leiduvad mürgised ühendid mõjutavad homoseksuaalse käitumise avaldumist loomadel. USA-s jälgiti viie aasta jooksul iibislaste käitumist, neist kolme rühma toidud sisaldasid mürgiseid elavhõbedaühendeid (esinevad ka iibiste looduslikus toidus), neljanda rühma toidus need aga puudusid. Viimasel rühmal ei esinenud homoseksuaalset käitumist väljendanud järglasi. Samuti oli selle rühma viljakus teistest suurem.

Loomad versus inimesed
Homoseksuaalsuse esinemist loomariigis on kasutatud argumendina, et see on ka inimeste puhul loomulik, kuid antud järeldust on vastuoluliseks pidanud konservatiivsed religioossed rühmitused ja traditsioonilise peremudeli pooldajad. Nad peavad inimesi loomadest enam arenenuks ja väidavad, et loomadel esinevad käitumismudelid ei tohiks olla inimese käitumise õigustuseks.

Viited

Välislingid
Abele LG, Gilchrist S., Homosexual rape and sexual selection in acanthocephalan worms.Lühikokkuvõte, Science., 1. juuli 1977;197(4298):81-3, veebiversioon (vaadatud 12.06.2014) (inglise keeles)
Love That Dare Not Squeak Its Name
Central
Warren Johansson ja William A. Percy; Encyclopedia of Homosexuality ; vaadatud 5. aprill 2009.
Raivo Mänd, Ürgema needus, sigimine EL 06/2003, veebiversioon (vaadatud 6.06.2014)
Volker Sommer, Paul L. Vasey, Homosexual Behaviour in Animals: An Evolutionary Perspective, 2006, Cambridge University Press, Google'i raamatu veebiversioon (vaadatud 3.06.2014) (inglise keeles)
 The power of estrogen – male snakes attract other males, 02/09/2012, veebiversioon (vaadatud 5.07.2014) (inglise keeles)

Zooloogia
Seksuaalne sättumus